open-index/open-wikipedia-markdown huggingface dataset:
Француска окупација на Тесалија

**Француска окупација на Тесалија** — дел од сојузничката интервенција во Грчкиот национален раскол што се одвивала во јуни 1917 година, за време на Првата светска војна. Главниот воен судир при интервенцијата станал познат како **Битката за знамето** ().

## Настани
Француската армија последователно ги окупирала Еласон на 11 јуни, Лариса на 12-14 јуни, Велестино, Волос и Трикала на 13/15 јуни, Калабака на 15/17 јуни и Ламија на 26 јуни.

Главниот воен судир во операцијата се случил кога Французите се обиделе да го разоружаат 1/38 Евзонски полк во Лариса, под команда на потполковникот Атанасиос Франгос. Полкот одбил да ја послуша командата за предавање на оружјето и се повлекол на запад кон планините. Французите вклучил марокански спахии во потера по единицата, опкружувајќи ја и принудувајќи ја да се предаде по судирите (наречени „Битка на знамето“, бидејќи Грците го носеле знамето на полкот со себе) во кои загинале 59 грчки офицери и војници, како и седум убиени и 15 ранети на француска страна.  

Во исто време, Сојузниците му издале ултиматум на кралот Константин, заканувајќи се дека ќе ја бомбардираат Атина. Како резултат на тоа, грчкиот крал Константин I абдицирал.

Најмалку 200 ројалистички грчки пратеници, општински лидери, адвокати и лекари биле интернирани во затворски логор во Солун. Концентрациониот логор во Солун бил опкружен со двојни редови жичена мрежа, а стражата била составена од камбоџански и сенегалски војници.

## Поврзано
* Национален раскол

## Наводи

## Литература
* 
* 
* 
* 

## Надворешни врски
* Фотографии од француската воена архива
* Фотографии од француската воена архива
* [Фотографии од француската воена архива](http://www.culture.gouv.fr/public/mistral/memsap_fr?ACTION=RETROUVER_TITLE&FIELD_98=MCPER&VALUE_98=G%E9n%E9ral&GRP=15&SPEC=3&SYN=1&IMLY=&MAX1=1&MAX2=1&MAX3=50&REQ=((G%E9n%E9ral)%20%3AMCPER%20)&DOM=All&USRNAME=nobody&USRPWD=4%24%2534P)

Категорија:Македонски фронт (Прва светска војна)
Категорија:Грција во Првата светска војна
Категорија:Воени операции на Франција во Првата светска војна
Категорија:Судири во 1917 година
Категорија:Статии со извори на грчки (el)
Старавински Вис

**Старавински Вис** — рид со надморска височина од 1.035 м, северно од селото Груништа, во општина Новаци.

## Историја
За време на Првата светска војна, тоа било место на српско-бугарски битки на Македонскиот фронт . На 29 ноември 1916 година, војводата Вук, командант на Доброволниот одред, загинал на Старавински Вис. На тоа место денес стои споменик.

Категорија:Планини во Македонија
Категорија:Македонски фронт (Прва светска војна)
Категорија:Општина Новаци
Црвеница

[десно|мини|Винова лоза [малвазија на црвеница]]
**Црвеница** — вид почва својствена за средоземните карстни предели, т.е. терени изградени од варовник кои примаат значителна количина на врнежи. Црвеницата е таканаречена тешка почва, збиена, со малку хумус. Сепак, црвената почва лесно впива и задржува вода долго време, што им овозможува на растенијата да преживеат на неа дури и за време на сувото, топло и долго средозмено лето. Во стручната литература, црвеницата е позната под италијанското име terra rossa. Овој вид почва се образува со растворање на варовник и доломит и е негов нерастворлив остаток. Се образува на дното на понори, заливи и карстни полиња.

Црвениците во Македонија се распространети на Караџица.

Црвеницата е глинеста, со ронлива структура. Содржината на хумус е околу 1-3%. Содржи железо и алуминиумови оксиди, кои ѝ даваат црвена боја, поради што го добила и своето име. Припаѓа на типично развиените почви. На поголеми надморски височини, се претвора во иловица и подзоли поради зголемувањето на врнежите. Црвеницата е погодна за одгледување винова лоза и овошје (смокви, маслинки итн.).

## Поврзано
* Класификација на почвите

## Наводи

## Литература
* 

## Надворешни врски
* Ask Mikey about geology and rock types
* Indian Karst Geology

Категорија:Почви
Категорија:Педологија
Росник (јадење)

**Росник** — македонско традиционално јадење што е најзастапено во Гостивар. 

## Рецепт
Потребни се следниве состојки :
*500 г тарана
*100 г пченкарно брашно
*1,5 л вода
*200 г сирење
*сол, масло

Во зовриена вода во која претходно е ставено сол и малку масло, се става тараната да се подвари, околу 5 до 7 минути. Потоа, постепено се додава пченкарното брашно и притоа постојано се меша за да не се создадат големи грутки. Се вари на тивок оган, сè додека не се впие целото количество вода. Потоа, смесата се става во плех и се пече околу 30-40 минути. Откако ќе биде печен росникот, се попарува со малку загреано масло. Се дроби сирењето одозгора и росникот е спремен за јадење. 

## Поврзано
*Тарана
*Пченкарно брашно

## Наводи

Категорија:Култура на Гостивар
Категорија:Македонска кујна
Категорија:Зборови што ги нема во ТРМЈ
Нејтн Броудхед

**Нејтн Пол Броудхед** (роден на 5 април 1998, во Бангор) — велшки фудбалер, напаѓач на Ипсвич Таун и на велшката репрезентацијата.

## Клупска кариера
### Евертон
Броудхед му се приклучил на Евертон на 10-годишна возраст од Рексам. На 6 декември 2017 година, Броудхед бил повикан во првиот тим на Евертон за натпреварот од Лига Европа на гости против Аполон Лимасол. Еден ден подоцна, тој го направил своето деби за првиот тим, влегувајќи како замена во 82-рата минута и давајќи придонес за голот на Никола Влашиќ во победата од 3–0.

На 2 август 2019 година, Броудхед потпишал едногодишно продолжување на договорот до 2021 година, а потоа се приклучил на Бартон Албион на позајмица за сезоната 2019-2020. Еден ден подоцна, тој го направил своето деби во Фудбалската лига, влегувајќи како замена во поразот на Бартон со 1-0 од Ипсвич Таун.

По враќањето во Евертон, тој се нашол на клупата за првпат во сезоната 2020–2021 во натпревар од Премиер лигата, против  на 1 март, добиен од  *„карамелите“* со 1–0. Месец дена подоцна, на 12 април, Броудхед го имал своето деби во Премиер лигата во натпреварот на гостински терен против .

Во јуни 2021 година, тој потпишал нов двегодишен договор со Евертон. На 16 август 2021 година, Броудхед му се приклучил на клубот од Лига Еден, , на позајмица до крајот на сезоната.

На 9 август 2022 година, тој се приклучил на Виган Атлетик на позајмица до крајот на сезоната 2022–2023; сепак, истата завршила предвреме на 6 јануари 2023 година, кога Евертон го повикал назад.

### Ипсвич Таун
На 9 јануари 2023 година, Броудхед му се приклучил на Ипсвич Таун на триипол-годишен договор за наводна сума од 1,5 милиони фунти. Дебитирал за Ипсвич на 21 јануари, во поразот со 2-1 на гостувањето против , заменувајќи го од клупата Маркус Харнес во 64-тата минута. Својот прв гол за клубот го постигнал во ремито 2-2 против  на Портман Роуд, погодувајќи од директен слободен удар за да ја преполови негативата на својот тим на неколку минути пред крајот на првото полувреме, а подоцна успеале да се изборат за реми. До крајот на сезоната во Лига Еден, Броудхед постигнал вкупно 8 голови, со кој му помогнал на тимот предводен од Киеран Макена да заврши на второ место на табелата и да избори промоција во Чемпионшип.

Во сезоната 2023-2024, Броудхед постигнал 13 гола во второто ниво на англискиот фудбал, завршувајќи најдобар стрелец на клубот заедно со Конор Чаплин, давајќи голем придонес за втора промоција едноподруго и враќањето на Ипсвич во Премиер лигата после 22 години. Својот прв гол во елитната дивизија го постигнал на 2 април 2025, во победата со 2-1 над .

## Репрезентативна кариера

## Наводи

## Надворешни врски

*Нејтн Броудхед на soccerway
*Нејтн Броудхед на transfermarkt
*Нејтн Броудхед на espn
*Нејтн Броудхед whoscored 

Категорија:Живи луѓе
Категорија:Велшки фудбалери
Категорија:Фудбалери на ФК Евертон
Категорија:Фудбалери на ФК Сандерленд
Категорија:Фудбалери на ФК Виган Атлетик
Категорија:Фудбалери на ФК Ипсвич Таун
Категорија:Родени во 1998 година
Мелник (камен)

мини| Воденички камен
**Мелник**, **окно**, **мелнички камен** или **воденички камен** – работен дел на мелница, направен од камен, во облик на рамен цилиндар. Во направата има два камена: долниот, стационарен („долнак“), мазен, а горниот, вртежен, жлебен. Меѓу нив, зрната се дробат.

Со текот на времето, почнале да се користат потрајни, вештачки камења направени од бетон со додавање на кварц.  

## Мелнички камења во Македонија
Во Македонија мелници се произведувале на повеќе места, но по својот квалитет биле познати оние произведени во Лесново и Марул и Бонче.

### Лесновски воденички камења
Во непосредна близина на селото, високо на вулканскиот рид се наоѓаат педесетина пештерски каменоломи кои во денешно време претставуваат туристичка атракција во овој дел. Според преданијата вулканот во минатото бил доста активен, па од лавата која течела се образувале овие вулкански карпи. Кога вулканот згаснал и кога местото било населено со жители, обработката на вулканските карпи се покажале како добар извор на приходи за жителите.

До средината на 20 век Осоговијата одекнувала од ударите со чеканите, клиновите и железните длета од луѓето кои ваделе камења и од нив произведувале воденички камења. 

## Воденички камења

Податотека:Jan_Pol_5.JPG|врска=Plik:Jan_Pol_5.JPG
Податотека:De_Hoop_(Heerde)_7.JPG|врска=Plik:De_Hoop_(Heerde)_7.JPG
Податотека:Carriers2.jpg|врска=Plik:Carriers2.jpg
Податотека:Schema_meule.svg|врска=Plik:Schema_meule.svg|алт=7, 8: kamienie młyńskie w mlewniku| 7, 8: воденички камења во воденица
Податотека:Barry_Millstones.JPG|врска=Plik:Barry_Millstones.JPG


## Мелнички камења во хералдиката

Податотека:Herb_Kuszaba.PNG|врска=Plik:Herb_Kuszaba.PNG|алт=Kuszaba (herb szlachecki)| 
Податотека:Miller_CoA.png|врска=Plik:Miller_CoA.png|алт=Miller (herb szlachecki)| 
Податотека:Hameln.jpg|врска=Plik:Hameln.jpg
Податотека:Wappen_Sorgensen.png|врска=Plik:Wappen_Sorgensen.png
Податотека:Wappen_Beinhorn.png|врска=Plik:Wappen_Beinhorn.png
Податотека:DEU_Plaidt_COA.svg|врска=Plik:DEU_Plaidt_COA.svg
Податотека:DEU Kleinbartloff COA.svg|врска=Plik:DEU Kleinbartloff COA.svg


## Наводи

Категорија:Мелници
Категорија:Воденици
Неверство

мини|„Таен миг“ од непознат автор
**Неверство**, **прељуба**, **неверност** или **изневерување** — прекршување на верноста во љубовта или бракот. Неверството може во целост да се определи како прекршување на нормативен договор што го ограничува бројот на луѓе вклучени во романтична или сексуална врска, а со тоа и прекршување на забраната за истовремено одржување на други такви врски (и случајни и постојани). Притоа, во врските што следат моногамна традиција, прекршување на договорот е вклучувањето на трета личност, додека во полигамните врски, неверството е вклучување на луѓе надвор од одреден, утврден круг. Според оваа определба, да се изневери значи свесно да се прекрши договор, однапред одреден (во романтична и/или физичка смисла) за избраниот тип врска.

Одредени поведенија, како што се насочено и засилено покажување внимание кон други луѓе, особено во виртуелно општење (на социјалните мрежи и мобилните уреди), можат да се означат како микроневерство. Овој поим има главно новинарско значење. Полноважноста и коректноста на таквото обопштување на поимот неверство не биле активно расправани во научните кругови, а првиот научен напис посветен на ова прашање се појавил во 2018 г.

## Причини
Проучувањата покажуваат дека мажите имаат поголема веројатност да се вклучат во вонбрачен секс доколку се сексуално незадоволни, додека жените имаат поголема веројатност да го сторат тоа доколку се емоционално незадоволни. Кимел и Ван дер Вен откриле дека сексуалното задоволство може да биде поважно за сопрузите, додека сопругите се повеќе загрижени за усогласеноста со нивните партнери.

Едно проучување на Роско, Каванау и Кенеди покажало дека жените како главна причина за неверство го наведуваат незадоволството од врската, додека мажите наведуваат недостаток на општење, разбирање и полова неусогласеност. Глас и Рајт, исто така, откриле дека мажите и жените што се вклучени и во полово и во емоционално неверство, пријавиле дека се најмногу незадоволни во нивните врски. Општо земено, целосното незадоволство од бракот е најчесто пријавувана причина за неверство кај двата пола. Постојат и многу други чинители што ја зголемуваат веројатноста за неверство. Поединците што покажуваат сексуално попустливи ставови и оние што имале голем број претходни сексуални врски, исто така имаат поголема веројатност да се вклучат во неверство.

Други чинители како што се добро образование, живеење во градски центар, помала религиозност, либерална идеологија и вредности, повеќе можности за запознавање потенцијални партнери и постарата возраст, влијаат на веројатноста за вонбрачна афера.

## Наводи

## Надворешни врски

* Неверство: Луѓето го бараат она што го немаат во бракот

Категорија:Интимни односи
Категорија:Социологија
__СОСОДРЖИНА__
__ИНДЕКС__
Категорија:Сексуалност
Долна Врежина

**Долна Врежина** () е населено место во градска општината Пантелеј во градот Ниш, Нишавски Управен Округ, Србија. Според пописот од 2022 година имало 7.085 жители.

## Поврзано
* Пантелеј (Ниш)
* Нишавски Управен Округ
* Јужна Србија

## Наводи

Категорија:Пантелеј (Ниш)
Категорија:Населени места во Ниш
Категорија:Населени места во Јужна Србија
Карл Вилхелм Шеле

**Карл Вилхелм Шеле** () (,  - , ) — шведски фармацевт и хемичар. Исак Асимов го нарекол „несреќниот Шele“ бидејќи направил голем број хемиски откритија пред другите, но, во повеќето случаи, заслугата за тие откритија им припаднала на други научници. На пример меѓу другото, Шeле го открил кислородот (иако Џозеф Пристли го објавил своето откритие прв) и ги идентификувал молибденот, волфрамот, бариумот, водородот и хлорот пред Дејви. Шеле, исто така, ги открил следните органски киселини: оксална, винска, лимонска, урична, млечна, како и флуороводородни, цијановодородни и арсенови киселини. Целиот свој живот повеќе се служел со германскиот јазик отколку со шведскиот, во тоа време меѓу шведските фармацевти вообичаено се зборувал германскиот јазик. 

## Животопис
мини|330x330пкс|(1777)
Шеле е роден во Штралзунд, во Западна Померанија (денешна германска покраина Мекленбург-Западна Померанија), која тогаш била дел од Шведска. Неговиот татко, Јоаким (или Јохан) Кристијан Шеле, бил трговец со жито и пивар од познато германско семејство, а неговата мајка се викала Маргарета Елеонора Варнекрос.

Пријателите на неговите родители го научиле Шеле на вештината на читање рецепти и значењето на хемиските и фармацевтските ознаки. Потоа, во 1757 година, како четиринаесетгодишник, бил испратен во Гетеборг на пракса за фармација - заедно со друг семеен пријател и аптекар, Мартин Андреас Бауг. Таму живеел осум години. Во тоа раздобје, Шеле спроведувал опити доцна во ноќта и ги читал делата на Лемери, Нојман, фон Левенштерн-Кункел и Штал (еден од главните поборници на теоријата за флогистон). Многу од подоцнежните теоретски шпекулации на Шеле биле засновани на Штал. 

Во 1765 година, Шеле работел под покровителство на напредниот и добро информиран фармацевт К.М. Кјелстрем во Малме и се спријателил со Андерс Јахан Рециус - предавач на Лундскиот универзитет, подоцна професор по хемија во Стокхолм. Шеле пристигнал во Стокхолм некаде помеѓу 1767 и 1769 година и работел таму како аптекар. За време на тамошниот престој, ја открил винската киселина, а со својот пријател Рециус ја проучувал врската помеѓу калциум оксидот и калциум карбонатот. Додека живеел во главниот град, се запознал со бројни научници (како што се Абрахам Бек, Петер Јонас Бергиус, Бенгт Бергиус и Карл Фридрих фон Шулценхајм).

## Поврзано
* Јохан Готлиб Ган

## Наводи

## Литература
*
*
*
*
*
*
*
*
*
*

## Надворешни врски

*
*
*Scheele, ''Chemical Observations and Experiments on Air and Fire'' (1780 translation)
*Excerpts from the Chemical Treatise on Air and Fire
*
*''Carl Wilhelm Scheele's d. Königl. Schwed. Acad. d. Wissenschaft Mitgliedes, Chemische Abhandlung von der Luft und dem Feuer'' in German (source of an above lab equipment image)
*
* 

Категорија:Шведски хемичари
Категорија:Германски хемичари
Категорија:Шведски физичари
Категорија:Германски физичари
Детеубиство

[мини|Член на ајнзацгрупа стрела еврејска жена и дете, во близина на Ивангород, [Украина, 1942 г. Фрагмент од фотографија на ајнзацгрупата во Ивангород.]]
**Детеубиство** (**инфантицид**) — намерно одземање на животот на дете. Детеубиството вклучува убиство на дете од страна на мајката веднаш по раѓањето (неонатицид). Повеќето човечки општества од камено време рутински практикувале детеубиство, а проценките за убиените деца се движат од 15 до 50 проценти во епохата на средното камено време и младото камено време.

Детеубиството продолжило да биде вообичаена практика и во историската епоха во повеќето општества, вклучувајќи ја Стара Грција, Стар Рим, Феникијците, Стара Кина, Стара Јапонија, Арабија пред исламот, раната модерна Европа, Абориџинска Австралија, Индијанците и староседелците на Алјаска.

## Во денешно време
Детеубиството останува вообичаена практика кај некои домородни племиња во Амазонија, Австралија и Африка.

Детеубиствата се голем проблем во Русија: во 2022 г., 80 деца биле убиени од нивните родители. Меѓу убиените деца, значаен дел се новороденчиња. Според М. А. Золотов, начините за усмртување на новороденчиња по застапеност се следниве:

* Давење (со раце, со јамка, покривање на устата и носот, притискање на градниот кош) — 32 %
* Потопување во вода — 24 %
* Запоставување (оставање на студ, без храна, со неврзана папочна врвца, неизвлечена слуз од устата) — 25,8 %
* Нанесување повреди (со тврд, тап предмет — 5 %; со остар предмет — 3,5 %)
* Труење — 2 %
* Други начини (изложување на висока температура, создавање услови за повреди од животни, инсекти, распарчување и др.) — 7,7 %

Забележан е пораст на бројот на детеубиства во Пакистан, што се поврзува со сиромаштијата во која живее значителен дел од населението.

### Селективно детеубиство
Во некои земји се забележува практика на селективно детеубиство врз основа на полот. Во селските области на Индија, распространето е убиството на девојчиња. Во некои области на Кина, бројот на родени момчиња е значително поголем од бројот на девојчиња. Најчесто, женските фетуси се пометнуваат (селективен абортус), но се среќаваат и случаи на убиство на новородени девојчиња. Понекогаш ова се поврзува со политиката на едно дете и други културни особености, каде што родителите претпочитаат нивното единствено дете да биде машко, а не женско. Оваа појава го добила името „исчезнатите жени на Азија“.

## Наводи

## Надворешни врски

* A Brief History of Infanticide

Категорија:Население
Категорија:Смртта во културата
Категорија:Гревови
__СОСОДРЖИНА__
__ИНДЕКС__
Иловица (појаснување)

**Иловица** може да се однесува на:

* **[[Иловица (почва)]]** — вид почва што се состои од песок, тиња и глина.
* **[[Иловица]]** — село во Општина Босилово, во околината на градот Струмица.
* **[[Иловица (брана)]]** — камено-земјена брана, изградена во 1999 година во близина на истоименото село.
* **[[Иловица (Липец)]]** — археолошко наоѓалиште во виничкото село Липец, Општина Виница.

## Наводи
Иловица (почва)

[мини|Иловичеста [почва]]
**Иловица** — вид почва што се состои од песок, тиња и глина. Иловицата содржи малку повеќе хранливи материи и хумус од песокливата почва, има малку подобра пропустливост на вода и воздух од тињестата почва и е посоодветна за одгледување од глинестата почва.

## Видови иловица
десно|мини|Песочна иловица
Постојат различни видови иловичеста почва, различната содржина на песок, кал и глина во нив ги дава следните комбинации: песоклива иловица, глинеста иловица, песокливо-глинеста иловица, тињесто-глинеста иловица и чиста иловица. *Песокливата иловица* е нечиста глина со висока содржина на песок, како кластична компонента, додека *чакалестата иловица* е седиментна почва со многу груб детрит, од каде што го добила и своето име. Има похетероген состав од обичната иловица и глина, а по состав е поблиска до лесот.

## Земјоделска употреба
Иловичестата почва е мека и лесна за обработка и се смета за идеална за коренести култури и хортикултура бидејќи добро ги задржува хранливите материи и влагата, а воедно овозможува слободен проток на вода.

## Градежна употреба
Иловицата може да се користи при градба на куќи. Во традиционалната градба, сите народи во сите раздобја од историјата користеле иловица за обложување на ѕидовите на градбите, бидејќи е идеална за изолација и регулирање на природната содржина на влага во воздухот. Измешана со слама, може да се користи како суровина за градење ѕидови.

## Поврзано
* Глина
* Педологија

## Наводи

## Надворешни врски

Категорија:Геологија
Категорија:Почви
Категорија:Педологија
Mood Mauve

***Mood Mauve*** (се чита: *Муд Мав*) — дводелна експериментална симфонија напишана од американскиот диригент и композитор Расел Хауланд. Песната ја напишал кога завршил со неговото више образование во Универзитетот на Илиноис во 1933 година. Песната претежно припаѓа во жанрот на класична музика но содржи елементи од џезот и современата музика. Во 1935 година за прв пат била издадена во Њујорк од компанијата „*Whitmark & Sons*“. Песната била редовно емитувана преку радио во САД, Канада и Австралија во 1930-тите и првата половина на 1940-тите. За време на Втората светска војна песната била интонирана во американската војска. 

## Содржина
Песната е составена од два дела, првиот дел е подолг од вториот и потажен. Во него различни инструменти се употребени и редовно се менуваат. Во симфонијата нема пеење но во втората половина на првиот дел некој брмне. Според поранешни апсолвенти од факултетот, Ла Вон Кулман или Реј Шултис брмнал. Професори од Универзитетот на Оклахома наведиле дека песната соодветно изразува различни чувства: тага, среќа, забуна и други низ краток временски период. Според нив песната ја претставува музиката на младите во Америка. Според еден весник од Северна Каролина, Расел Хауланд го одбрал името „*Mood Mauve*“ поради нејзините сличности со современиот идиом на танцот. Вториот дел нема елементи од современата музика или од џезот.

## Прикажување
Песната била прикажана во концерти, претстави, радио програми и драмски театари низ 1930-тите и 1940-тите. Најмногу во Соединетите Американски Држави и Австралија. Во Ајова, песната стана симбол на американскиот патриотизам и храброст. Во Илиноис, поконкретно во Универзитетот, песната стана симбол на гордост и искреност. Песната била употребена во концерт организиран на 8 мај 1936 година од диригентот Шулц во Индијанаполис, Индијана. На 6 август 1937 година песната била употребна во друг концерт во Маркет, Мичиген. На 13 јули 1938 година песната била интонирана на американско радио. Режисерот Маркус Бах ја употребил песната на Расел Хауланд во неговата драматизирана претстава за историјата на Ајова од нејзиното основање во 19-ти век сѐ до денес. Претставата почнала на 23 февруари 1938 година.

На 19 мај 1938 година имало фестивал каде оркестра од 76 членови ја свиреле песната на Расел Хауланд заедно со други класични песни. Диригентот Чарлс Б. Рајт од Универзитетот на Ајова ја одбрал песната за неговиот концерт на 4 јуни 1938 година. Песната била дел од уште еден концерт во Мичиген на 2 јули 1939 година. За време на Втората светска војна песната била интонирана во американската војска. Во Ајова, средба организирана од свештеникот Чарлс Гилкиј на 19 април 1945 година ја употреби песната со цел да ги мотивира останатите членови на црквата. На 5 јуни 1946 година песната била дел од програмата на концерт. После втората половина на 1940-тите употребата на песната се намали, поради тоа во 1950-тите и 1960-тите песната била целосно заборена. 

## Наводи

## Надворешни врски

* .
* .

Категорија:Класична музика во САД
Категорија:Класична музика од 20-тиот век
Категорија:Појавено во 1935 година
Категорија:Џез-композиции
Борче Наумовски

Борче Наумовски познат како "МИНИСТЕРОТ" (Сиднеј,10 септември 1974) - македонски популарен фолк-поп пејач.  

## Животопис
Борче Наумовски е роден на 10 септември 1974 година во Сиднеј, Австралија. Потекнува од градот на конзулите Битола каде е и израснат заедно со своето четиричлено семејство. Музичката дарба и љубовта кон уметноста ги пројавува уште во најраното детсво, започнувајќи со свирење хармоника на осумгодишна возраст. Истовремено се занимава и со свирење на акоустична гитара во оркестарот на ООУ "Елпида Караманди" - Битола. Средното образование го продолжува во Државното музичко училиште "Тоше Проески" во Битола.
мини|Раните почетоци на Борче   Наумовски|330x330пкс
Професионалната музичка кариера ја започнува во 1990 година како член на групата "Пелистерски очи", каде што заедно со групата го поминуваат летото во извидничкото летувалиште во Претор. Во периодот 1991-1993 година настапува како хармоникаш во групата "Медиум", а во 1994 година се афирмира како вокален солист во битолската група "Мистик", со која бележи бројни настапи низ цела Македонија. Неговото прво авторско музичко остварување, е песната "Дано Данче" излегува во 1995 година, поставувајќи го темелот на понатамошната богата продукција. Следува интезивно учество на повеќе од 36 музички фестивали ширум државата, меѓу кои се издвојуваат: Фолк фест Валандово, Цветници, Тримери, Охридски трубадури, Тетовски фолк-фест, Роса фест, Серенада фест, Прилеп фест и други. На овие фестивали добива бројни признанија и награди за вокална интерпретација, композиција и сценски настап. 

Првиот студиски албум го објавува во 1997 година под продукција на Македонската телевизија, со наслов "Прстен купив", а во 2000 година го издава вториот албум "Во меана" во соработка со реномираниот Сашко Велков. Продолжува со издавање на уште два албума: "Песна љубовна" и "Македонски народе", при што зад себе остава вкупно четири албумски изданија. Во 1997 година ја реализира својата прва интернационална турнеја во Австралија, а во 1999 година настапува во САД, по што следат концерти во бројни европски земји: Шведска, Данска, Германија, Англија, Австрија и други, каде македонската песна добива свој глас преку неговата интерпретација.

Во 2000 година стапува во брак и заедно со сопругата се преселува во својот роден град Сиднеј каде живее седум и пол години заедно со своето семејство. Во тој период е ангажиран на многубројни концерти, приватни свечености и настани во ресторани низ цела Австралија, а активно соработува и со музичката група "Мода". Во 2009 година се враќа во татковината, каде продолжува со интезивна и продуктивна музичка активност. Учествува на фестивали, создава нови композиции и останува постојан присутен на домашната музичка сцена. Денес живее и твори во Битола, заедно со својата сопруга и трите ќерки, останувајќи верен на македонската музичка традиција.

### Спотови

## Надворешни врски

* Борче Наумовски на YouTube

* Борче Наумовски Министерот – Страница
Франко Неро

десно|мини|Франко Неро во главната улога во филмот „Џанго“ (1966)
**Франко Неро** (, , вистинско име **Франческо Клементе Џузепе Спаранеро**) — меѓународно признат италијански филмски и телевизиски глумец кој стана познат по своите улоги во шпагети вестерните од 1960-тите, особено во познатиот филм „Џанго“.

Меѓу неговите повеќе од двесте улоги во филмови и серии од различни жанрови, се издвојуваат неговите улоги во „Библијата“, „Платениците“ и „Соработниците“. и „Силите на Навароне“, а во југословенскат јавност е познат по неговите улоги во „Битката на Неретва“ и „Бановиќ Страхиња“. Тој е во брак со глумицата Ванеса Редгрејв и имаат син, Карло Габриел, филмски режисер. Добитник е на наградата „Донатело Давид“, награда на Италијанската филмска академија за најдобар глумец (1968).

## Наводи

## Надворешни врски

* 

Категорија:Италијански филмски глумци
Суперкуп на УЕФА 2025

**Суперкуп на УЕФА 2025** било 50. јубилејно издание на Суперкупот на УЕФА, годишниот фудбалски натпревар помеѓу победниците во Лигата на шампионите и Лигата на Европа, двете најсилни европски клупски натпреварувања организирани од страна на УЕФА. Во ова издание на натпреварот се сретнале екипите на , победник на Лигата на шампионите 2024-2025, и , победник на Лига Европа 2024-2025. Натпреварот се одиграл на стадионот Фриули во Удине, Италија, на 13 август 2025 година.

Париз Сен Жермен го добил натпреварот со 4–3 по изведување на пенали, откако по регуларното време натпреварот завршил со нерешен резултат 2–2; со тоа, францускиот клуб ја освоил неговата прва титула во Суперкупот на УЕФА и станал прв клуб од таа земја кој триумфирал во натпреварувањето. Тотенхем станал првиот клуб што водел со два гола разлика и неуспеал на крајот да го освои натпреварувањето од 1998 и воведувањето на новиот систем со играње на само еден натпревар на неутрален терен.

## Екипи

## Домаќин
Стадионот Фриули во Удине, Италија, бил назначен за стадион домаќин од страна на Извршниот комитет на УЕФА за време на нивниот состанок во Лозана, Швајцарија, на 16 декември 2024 година.

## Натпреварот
### Преглед на натпреварот
Во 39-тата минута, Мики ван де Вен го довел Тотенхем во водство праќајќи ја топката во мрежата од блиску растојание, откако голманот Лука Шевалије ја одбил топката до пречката по ударот на Жоао Палиња. Со тој резултат се заминало на пауза. 

На почетокот на вториот дел, резултатот брзо бил променет во 2–0 во 48-мата минута, кога Кристијан Ромеро постигнал гол со удар со глава од левата страна по нафрлената топка од слободен удар на Педро Поро, и покрај тоа што голманот Шевалије ги имал двете раце на топката не успеал да го одбие ударот и тој завршил во неговата мрежа. Тој резултат останал на семафорот се до 85-тата минута, кога на пет минути пред крајот, резервата Ли Канг Ин постигнал гол за Париз Сен Жермен со низок шут од околу 18 метри со што го погодил десниот агол од мрежата, за во четвртата минута од судиското продолжени, уште една замена, Гонсало Рамош, да го постигне израмнувачкиот гол со глава по центаршутот на Усман Дембеле од десната страна. Така натпреварот завршил 2-2 и се преминало директно на изведување на пенали: откако еден играч од ПСЖ и два од Тотенхем промашиле, Нуно Мендеш во петтата серија го постигнал одлучувачкиот пенал за првиот трофеј во натпреварувањето за Париз Сен Жермен.

### Детали


## Екипа победник
**Победник на Суперкупот на УЕФА 2025**

**[[ФК Париз Сен Жермен|Париз Сен Жермен]]**** 1. титула**

## Наводи

## Надворешни врски
*

2025
Нема да ви се верува што се случи претходно

**Нема да ви се верува што се случи претходно** — македонски долгометражен филм од 2025 година во режија на Срѓан Јаниќијевиќ, а сценарио на Дејан Дуковски, Срѓан Јаниќијевиќ и Сашо Кокаланов.

## Улоги

## Надворешни врски

Категорија:Македонски филмови
Втора седница на АСНОМ

**Втората седница на АСНОМ** — одржана на 14 август 1944 година, дванаесет дена после Првото заседание на АСНОМ. Втората седница била брзо организирана после Првата на 6 август, во селото Рамно, Кумановско. Седницата се одржала во селската шума Петрова Гора во осум часот. Во седницата Президиумот на АСНОМ бил преуреден и нови поверенци биле одбрани. Делегати за Југословенскиот црвен крст биле одбрани. Претставници за во Централниот комитет на НОЈ, Бари и Москва биле одбрани. Во седницата првите темели на македонскиот правосуден систем биле поставени со одлуката да се основа испитувачка комисија. Средбата траела неколку часа со петнаесет делегати од АСНОМ.

## Цел
Седницата била свикана под наредба од Методија Андонов Ченто. Средбата повторно била во Рамно, Кумановско но овој пат наместо во селското училиште тие се преместиле во селската шума Петрова Гора. Сѐ вкупно биле поканети 22 претставници од АСНОМ за учество во седницата, но само 15 присуствувале поради работа на теренот. Седницата била свикана со следниот реферат:

# Читање на записникот од Првата седница на АСНОМ.
# Организирање работа на поверенствата — одредување на референти.
# Назначување на законодателна комисија и државна комисија за испитување злочините починети од страна на окупаторите и нивните слуги.
# Одредување лице за Црвен крст.
# Друго.

Под точката друго се разгледале следните теми:

# Предлог од Емануел Чучков да ги известат македонските граѓани за Првото заседание на АСНОМ и нејзините решенија.
# Предлог од Љупчо Арсов да им соопштат на останатото македонско население Киро Глигоров и Богоја Фотев за воведувањет бонови како парично средство.
# Допонителни одлуки за записникот.
# За испраќање претставници во Бари и Москва.

## Придонеси

### Делегати
Сѐ вкупно дваесет и два делегати од АСНОМ биле поканети да учествуваат во седницата, но само петнаесет биле присутни. Поканетите претставници биле:

### Промени

#### Поверенства
Следниот поверенички состав бил предложен и усвоен во седницата:

#### Законодавна комисија
Следните членови биле примени во законодавната комисија на Президиумот на АСНОМ:

### Решенија
Следните решенија се усвоени во Президиумот на АСНОМ:

* *Решение на Президиумот на АСНОМ за именување членови на Законодавната комисија при Президиумот на АСНОМ.*
* *Решение на Президиумот на АСНОМ за именување референти при поверенствата на Президиумот на АСНОМ.*
* *Решение на Президиумот на АСНОМ за именување Државна комисија за утврдување претстапите на окупаторите и нивните слуги.*
* *Решение на Президиумот на АСНОМ за именување делегати во Југословенскиот црвен крст.*
* *Решение на Президиумот на АСНОМ за испратување членови на АСНОМ при Националниот комитет на ослободувањето на Југославија, при средоземноморската комисија во Бари и за Москва.*

## Забелешки

## Наводи

### Употребена литература

* 
* 

Категорија:АСНОМ
Категорија:Појавено во 1944 година во Македонија
Категорија:Историја на Куманово
Исцелување со вера

[мини|Според библиската Книга за царевите, пророкот [Свети Илија|Илија се моли за оздравување на синот на вдовицата од Сарепта.]]
**Исцелување со вера** (исто така и **исцелување со молитва**, **божествено исцелување**) — учение што тврди дека е можно натприродно физичко исцелување од болест или вродена (или стекната) телесна мана. Во различни облици, тоа е прифатено од повеќето христијански конфесии. За да се добие исцелување со вера, неопходна е молитва, вера во можноста за чудо, а поретко — изведување на одредени обреди. Научната заедница го смета исцелувањето со вера за псевдонаука.

Во голем број случаи, исцелувањето со молитва е придружено со одбивање на медицинско лечење. Стручњаците укажуваат на негативни последици по здравјето во случаи кога се одбива такво лечење.

## Исцелување во православието
Во православието, главниот начин на исцелување се смета елеосвештенството. Широко се распространети исцелителните молитви. Притоа, постојат молитви наменети за читање во конкретни случаи — при болест на главата, очите, срцето, забите, при каснување од змија или бесно куче, од несоница итн. Освен тоа, црквата предупредува дека дел од ваквите молитви, зачувани во ракописите, се всушност магични баења или магии и ја осудува нивната употреба.

Способност за исцелување на болни, според учењето на православната црква, поседуваат и светата вода, моштите и чудотворните икони.

Во патериците и житијата на светците се содржани многу приказни за чудесни исцелувања што ги правеле светците.

## Исцелување во католицизмот
Римокатоличката црква верува дека Христос дошол на земјата за да го исцели целиот човек — и душата и телото. Меѓу светите тајни што ги признава црквата, една е наменета за болните луѓе — елеосвештенството. Долго време оваа света тајна се користела претежно за оние што умираат, но по Вториот ватикански собор, црквата се вратила на разбирањето на елеосвештенството како света тајна за исцелување.

Покрај елеосвештенството, католиците признаваат дека Светиот Дух им дава на некои луѓе посебен дар за исцелување. Исцелување може да се добие и на посебни „исцелителни“ места. Секоја година, десетици илјади католички верници доаѓаат во Лурд за исцелување. Други познати центри за поклонение се Фатима, Кевелер и Меѓугорје.

## Наводи

## Надворешни врски

__СОСОДРЖИНА__
__ИНДЕКС__
Категорија:Исцелување
Категорија:Алтернативна медицина
Категорија:Верски обичаи и поведение
Категорија:Псевдонаука
Категорија:Верски поими
Гордана

**Гордана** е женско име од словенско потекло, најмногу присутно во словенски држави како Хрватска, Србија, Црна Гора, Македонија, Словенија, Босна и Херцеговина. Името доаѓа од прасловенскиот збор **gъrdъ* (*gȏrd*) 'горд'.

## Личности

* Гордана Сиљановска-Давкова
* Гордана Димитриеска Кочоска
* Гордана Јанкулоска
* Гордана Јовиќ-Стојковска
* Гордана Вуњак-Новаковиќ
* Гордана Михаилова-Бошнакоска

Категорија:Македонски женски имиња
Брзи Брод

**Брзи Брод** е населено место во градска општината Медијана во градот Ниш, Нишавски Управен Округ, Србија. Според пописот од 2022 година имало 4.643 жители. 

## Поврзано
* Медијана (Ниш)
* Нишавски Управен Округ
* Јужна Србија

## Наводи

Категорија:Медијана (Ниш)
Категорија:Населени места во Ниш
Категорија:Населени места во Јужна Србија
Јон Вардар против Галаксијата

**Јон Вардар против Галаксијата** — првиот македонски анимиран филм за деца од 2024 година, во режија и сценарио на Гоце Цветановски.

## Улоги

## Надворешни врски

Категорија:Македонски филмови
Категорија:Појавено во 2024 година во Македонија
Палилула (Ниш)

**Палилула** е градска населба и општина во градот Ниш, Нишавски Управен Округ, Србија. Според пописот од 2022 година имало 69.811 жители. 

## Населени места
Населби во општината: Бербатово, Бубањ, Вукманово, Габровац, Горно Меѓурово, Девети Мај, Долно Власе, Долно Меѓурово, Крушце, Лалинац, Мрамор, Мраморски Поток, **[[Ниш]]** — дел, Паси Пољана, Суви До, Чокот.

мини|центар|250п|Палилула во карта на градот Ниш

## Поврзано
* Ниш
* Нишавски Управен Округ
* Јужна Србија

## Наводи


Категорија:Нишки населби
Категорија:Општини во Ниш
Поправен дом за жени „Една Ман“

**Поправен дом за жени „Една Ман"** (првично познат како **Поправен дом за жени „Клинтон"**) — затворски објект за жени на Одделот за корекции на државата Њу Џерси, сместен во општина Јунион, округ Хантердон, Њу Џерси, во близина на Клинтон. Неговата официјална кратенка е **EMCFW.** Објектот бил именуван по Една Ман (родена 1900 година), една од првите жени поправни надзорници во САД.

## Историја
Пред отворањето на објектот, женските престапници во Њу Џерси биле држени во посебно крило во државниот затвор Трентон. Во 1911 година, Законодавното собрание на Њу Џерси одобрило користење на средства за купување фарма од 400 хектари надвор од градот Клинтон, за изградба на поправен дом исклучиво за жени. Новиот објект бил отворен две години подоцна, во 1913 година, како Државен поправен дом за жени на Њу Џерси, познат и како Клинтон Фармс. Имотот првично содржел три фармски куќи, амбари и други помошни згради, со безбедносни подобрувања како што се заштитни вратила на прозорците и безбедносни брави.

## Обвинувања за сексуално вознемирување
Во април 2020 година, Министерството за правда на Соединетите Американски Држави објавило извештај во кој се наведува „јавната тајна“ за сексуалното недолично однесување во затворот.

Во извештајот на Министерството за правда од 2020 година се споменува дека сексуалната злоупотреба била распространета во објектот со децении. Во средината на 2020 година, извештаите во печатот покажале дека некои затворенички биле принудени да разменуваат сексуални услуги за основни продукти како тоалетна хартија.

Во 2021 година, 31 член на персоналот во поправните установи биле суспендирани.

Во 2023 година, демонстранти под слоганот #GetMenOut барале биолошки машките трансродови затвореници да бидат отстранети од единствениот женски затвор во Њу Џерси. Активистите одржале протест пред државниот Капитол во Трентон, читајќи писма од четири затворенички во Поправниот дом, каде што еден трансродов затвореник забременил две жени во 2022 година.

## Во популарната култура
Објектот бил домаќин на турнејата „Ролинг Тандер Ревју“ на 7 декември 1975 година, предводена од Боб Дилан.

## Наводи

Категорија:Врамена карта без назнака за OSM-однос на Википодатоците
Категорија:Затвори
Опсада на иранската амбасада

**Опсадата на иранската амбасада** се одвивала од 30 април до 5 мај 1980 година, откако група од шест вооружени мажи ја нападнале иранската амбасада на улицата Принс Гејт во Јужен Кенсингтон, Лондон.

Вооружените лица, ирански Арапи кои се залагаат за суверенитет на покраината Хузестан во Иран, зеле 26 лица како заложници, вклучувајќи персонал на амбасадата, неколку посетители и еден полицаец кој ја обезбедувал амбасадата. Тие барале ослободување на затворениците во Хузестан и нивно безбедно заминување од Обединетото Кралство. Британската влада брзо одлучила дека нема да им се дозволи безбедно поминување, по што следела опсада. Последователно, полициските преговарачи обезбедиле ослободување на пет заложници во замена за мали отстапки, како што е емитувањето на барањата на киднаперите на британската телевизија.

До шестиот ден од опсадата, вооружените лица биле сè повеќе фрустрирани поради недостатокот на напредок во исполнувањето на нивните барања. Истата вечер, тие убиле еден заложник и го фрлиле неговото тело надвор од амбасадата. Британската Специјална воздушна служба (САС) ја започнала „Операцијата Нимрод“ за спасување на преостанатите заложници, спуштајќи се од покривот, и насилно влегле низ прозорците. За време на 17-минутната рација, тие ги спасиле сите преостанати заложници освен еден, и убиле петмина од шесте киднапери. Истрагата ја ослободила САС од какво било кривично дело. Единствениот жив вооружен напаѓач отслужил 27 години затвор во Велика Британија.

При оваа операција, за првпат Специјалната воздушна служба делувала пред очите на јавноста, и се смета дека со тоа се зајакнал угледот на владата на Маргарет Тачер. 

Оштетена од пожар што започнал за време на нападот, зградата на амбасадата не била повторно отворена сè до 1993 година.

Нападот на САС, емитуван во живо вечерта на државен празник, станал одлучувачки момент во британската историја, и се покажал како кариерен поттик за неколку новинари; тема е на повеќе документарни филмови и фиктивни дела, вклучувајќи неколку филмови, телевизиски серии и видео игри.
алт=Photograph|лево|мини|Предната страна на иранската амбасада во 2008 година

## Културно влијание
Освен фактички телевизиски документарци, драматичното завршување на опсадата инспирирало бран фиктивни дела за САС во форма на романи, телевизиски програми и филмови. Меѓу нив се: филмот од 1982 година „*Кој се осмелува да победи“* и филмот од 2017 година „*6 дена“*, кој бил објавен на Нетфликс. Опсадата се појавува во видео играта *„The Regiment“* од 2006 година, а *„Tom Clancy's Rainbow Six Siege*“ - тактичка пукачка видео игра од 2015 година фокусирана на борбата против тероризмот - ја користи опсадата на иранската амбасада како инспирација, при што играчки лик по име Тачер учествувал во опсадата. САС се појавуваат и во книгата *„Виножито Шест“*, врз која е базирана серија од игри. 

## Поврзано

* Напад врз иранската амбасада во Лондон (2018)

## Наводи

## Надворешни врски

* САС напаѓање на амбасадата : Интерактивен преглед на рацијата од вестите на Би-Би-Си.
Категорија:Координати на Википодатоците
Категорија:Опсади
Протатон

Црквата „**Протатон**“, позната и како „**Успение Богородично**“, се наоѓа во Кареја, административниот центар на Света Гора, Грција. Таа е средновековна православна црква и се смета за најстарата катедрала на полуостровот, изградена во првобитниот облик во X век. Посветена е на Успението на Пресвета Богородица, чиј празник се прославува свечено на 15 август.

## Историја
Според преданието, црквата била основана од св. Константин Велики во 335 година, иако во тоа време монаштвото на Атон не било развиено. Во X век храмот бил обновен, а во текот на вековите претрпел неколку реконструкции. Денес, таа е главна црква на светогорската заедница и седиште на Протатонот, управното тело на Света Гора.

Категорија:Света Гора
Камелот

мини|Гравура од Гистав Доре, 1868 г., на која е прикажан Камелот.
**Камелот** () — легендарен замок и двор поврзан со кралот Артур. Во раниот артуријански материјал, Камелот првпат се појавил во француските романи од XII век, а од циклусот „Ланселот-Грал“ наваму, на крајот бил опишан како фантастичен главен град на Артуровото царство и симбол на артуријанскиот свет.

Средновековните текстови го сместуваат некаде во Велика Британија и понекогаш го поврзуваат со вистински градови, иако почесто неговата точна местоположба не е откриена. Повеќето научници го сметаат за целосно измислен, а неговата неодредена географија била совршена за авторите на витешки романи. Како и да е, расправиите за местоположбата на „вистинскиот Камелот“ се појавуваат уште од XV век и продолжуваат и денес во популарните дела и за туристички цели.

## Местоположба
Разни автори во различни времиња го сместувале Камелот на различни места. Сер Томас Мелори во романот „Смртта на Артур“ (XV век) го сместил замокот во Винчестер. Џефри Монмут во својата „Историја на кралевите на Британија“ (околу 1136 г.) го поврзувал Камелот со замокот Карлеон во Велс. Градот Кримих исто така упатува на велшка земја; се претпоставува дека неговите урнатини, проголтани од Ирското Море, се наоѓаат на брегот на Кримихската Земја.

Друга можна местоположба може да биде античкиот Камулодун. Во денешно време, на тоа место се наоѓа градот Колчестер.

Според истражувањата на британскиот историчар Кристофер Гидлоу, тој можел да се наоѓа во амфитеатарот на градот Честер во грофовијата Чешир на западот на Англија.

## Наводи

## Надворешни врски

* Camelot на The Camelot Project

__СОСОДРЖИНА__
__ИНДЕКС__

Категорија:Средновековни легенди
Категорија:Келтска митологија
Категорија:Легенда за крал Артур
Категорија:Митски градови
Доријан Бабунски

**Доријан Бабунски** (, ) — македонски професионален фудбалер кој игра како напаѓач за унгарскиот клуб ФК Њиреѓхаза Спартак.

## Клупска кариера
Роден во Скопје, Македонија, Дориан се приклучил на младинскиот тим на Реал Мадрид во 2011 година, откако настапувал за Граманет и УЕ Корнела. На 1 октомври 2015 година, потпишал слободен договор со Фуенлабрада, но бил ослободен во јуни 2016 година. Два месеци подоцна, потпишал тригодишен договор со Олимпија Љубљана.

Во февруари 2017 година, му бил даден на Радомље на позајмица.

На 17 јануари 2022 година, му се приклучил на ФК Дебрецин во Немзети Бајнокшаг I, највисоката лига на унгарскиот фудбал, со договор на две и пол години. Во својата прва сезона и пол, одиграл 48 натпревари и постигнал 18 гола.

На 28 август 2023 година, потпишал двегодишен договор со швајцарскиот рекордер по шампионски наслови Грасхопер Клуб Цирих, со можност за продолжување за уште една година. Им се придружил за неоткриена сума. На 7 јануари 2025 година, неговиот договор бил раскинат со заедничка согласност. 

На 4 јули 2025 година, потпишал двегодишен договор со унгарскиот клуб ФК Њиреѓхаза Спартак. Сумата за која го потпишал договорот не е откриена.

## Репрезентативна кариера
Бабунски првпат бил повикан во сениорската репрезентација на Македонија за квалификациските натпревари за Светското првенство во ноември 2021 година, но не играл. На 2 јуни 2022 година, тој конечно дебитирал за Македонија, во натпревар од УЕФА Лигата на нации против Бугарија, влегувајќи во игра во 72-та минута од натпреварот. Во својот втор настап за репрезентацијата, тој асистирал за вториот и последен гол во победата од 0–2 на гости против Гибралтар.

## Личен живот
Таткото на Бабунски, Бобан, исто така бил фудбалер и играл во неколку земји, вклучувајќи ја и Шпанија. Неговиот брат, Давид, исто така е фудбалер. Двајцата играле заедно кратко во Дебрецен во 2022 година.

## Статистика за кариера

### Репрезентативни

## Наводи

Категорија:Македонски фудбалски репрезентативци
Категорија:Македонски фудбалери
Категорија:Живи луѓе
Категорија:Македонски иселенички фудбалери
Категорија:Фудбалери на ФК Грасхопер
Марко Јовановски

**Марко Јовановски** (роден на 24 јули 1988 година) — македонски професионален фудбалер кој игра како голман за Феризај.

## Кариера
Во својата кариера, Јовановски играл и за тимови како што се Вардар, Тетекс, Шкендија, Пелистер и кипарскиот тим Етникос Ахна, како и за младинските репрезентации на Македонија.

## Надворешни врски

* 

Категорија:Фудбалери во Првата македонска фудбалска лига
Категорија:Фудбалери на ФК Македонија Ѓорче Петров
Категорија:Фудбалери на ФК Пелистер
Категорија:Фудбалери на ФК Етникос Ахнас
Категорија:Фудбалери на ФК Шкендија
Категорија:Фудбалери на ФК Тетекс
Категорија:Фудбалери на ФК Вардар (Скопје)
Категорија:Фудбалери од Скопје
Категорија:Живи луѓе
Категорија:Родени во 1988 година
Категорија:Македонски иселенички фудбалери
Лалинац (Ниш)

**Лалинац** е населено место во градска општината Палилула во градот Ниш, Нишавски Управен Округ, Србија. Според пописот од 2022 година имало 1.574 жители. 

## Поврзано
* Палилула (Ниш)
* Нишавски Управен Округ
* Јужна Србија

## Наводи

Категорија:Палилула (Ниш)
Категорија:Населени места во Ниш
Категорија:Населени места во Јужна Србија